Paġna Il-Kunsill tal-Unjoni Ewropea, wara li rrieżamina l-lista ta' persuni indikati fl-Annessi msemmija hawn fuq, iddeċieda li l-miżuri restrittivi previsti fid-Deċiżjoni tal-Kunsill 2012/285/PESK u fir-Regolament tal-Kunsill (UE) Nru 377/2012 għandhom ikomplu japplikaw għal dawk il-persuni. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi elenkati fl-Anness II għar-Regolament tal-Kunsill (UE) Nru 377/2012, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 4 tar-Regolament). Il-persuni kkonċernati jistgħu jippreżentaw talba lill-Kunsill, flimkien ma' dokumentazzjoni ta' sostenn, biex id-deċiżjoni li huma jiġu inklużi fil-listi msemmijin hawn fuq tiġi kkunsidrata mill-ġdid, sat-28 ta' April 2018, fl-indirizz li ġej: Ser jittieħed kont ta' kwalunkwe osservazzjoni riċevuta għall-finijiet tar-rieżami perjodiku tal-Kunsill, f'konformità mal-Artikolu 5(2) tad-Deċiżjoni 2012/285/PESK u l-Artikolu 11(4) tar-Regolament (UE) Nru 377/2012. Il-korpi eliġibbli għall-finanzjament skont il-Programm huma amministrazzjonijiet nazzjonali jew reġjonali ("Applikanti") ta' Stat Membru li jippromwovu t-tisħiħ tal-azzjoni tal-Unjoni Ewropea sabiex ikunu protetti l-interessi finanzjarji tal-Unjoni Ewropea. L-għan ta' din is-sejħa huwa li tistieden lill-amministrazzjonijiet nazzjonali u reġjonali biex jissottomettu applikazzjonijiet għal azzjonijiet taħt wieħed mill-erba' suġġetti li ġejjin: L-akkwist u l-manutenzjoni ta' għodod u metodi ta' investigazzjoni, inkluż taħriġ speċjalizzat biex jitħaddmu dawn l-għodod ("Għodod ta' investigazzjoni u metodi"); L-akkwist u l-manutenzjoni ta' apparati u annimali biex bihom jitwettqu spezzjonijiet ta' containers, trakkijiet, vaguni tal-ferrovija u vetturi fil-fruntieri esterni tal-Unjoni sabiex ikunu identifikati prodotti li jiddaħħlu b'kuntrabandu u prodotti ffalsifikati ("Għodod ta' detezzjoni"); L-akkwist, il-manutenzjoni u l-interkonnessjoni tas-sistemi għar-rikonoxximent tal-pjanċi tal-vetturi (Sistemi ta' Rikonoxximent Awtomatiku tal-Pjanċi - ANPRS -Automated Number Plate Recognition Systems) jew għall-kodiċi tal-containers; Huwa inkluż it-taħriġ speċjalizzat meħtieġ għat-tħaddim ta' dawn is-sistemi; L-akkwist ta' servizzi għall-appoġġ tal-kapaċità tal-Istati Membri biex janalizzaw, jaħżnu u jeqirdu sigaretti sekwestrati ("L-Analiżi u l-Qerda ta' qbid"). Applikant jista' jissottometti applikazzjoni waħda biss għal din is-sejħa. L-applikazzjoni għandha ssir għal azzjoni taħt wieħed mill-erba' suġġetti msemmija hawn fuq: applikazzjoni għal azzjoni taħt aktar minn wieħed minn dawn is-suġġetti mhix se tiġi aċċettata. Il-baġit indikattiv disponibbli għal din is-sejħa huwa ta' EUR 9 150 000. Il-kontribuzzjoni finanzjarja se tieħu l-forma ta' għotja. Il-kontribuzzjoni finanzjarja mogħtija mhix se taqbeż it-80 % tal-kostijiet eliġibbli. F'każijiet eċċezzjonali u ġustifikati kif dovut, il-kontribuzzjoni finanzjarja tista' tiżdied biex tkopri massimu ta' 90 % tal-kostijiet eliġibbli. Fid-dokument tas-sejħa hemm elenkati l-kriterji li se jiġu applikati għad-determinazzjoni ta' dawn il-każijiet eċċezzjonali u dawk debitament ġustifikati. Il-limitu minimu għall-baġit ta' azzjoni li titressaq f'applikazzjoni ġie stabbilit għal: EUR 100 000. Il-Kummissjoni tirriżerva d-dritt li ma tallokax il-fondi kollha disponibbli. Id-dokumenti kollha relatati ma' din is-sejħa għall-proposti jistgħu jitniżżlu mill-Portal tal-Parteċipanti msemmi taħt il-punt 5 ta' hawn fuq jew minn dan is-sit web: Il-mistoqsijiet u/jew it-talbiet għal informazzjoni addizzjonali fir-rigward ta' din is-sejħa jridu jintbagħtu permezz tal-Portal tal-Parteċipanti. Jekk ikunu ta' rilevanza għal applikanti oħrajn, il-mistoqsijiet u t-tweġibiet jistgħu jiġu ppubblikati b'mod anonimu fil-Gwida għall-Applikanti li hija disponibbli fuq il-Portal tal-Parteċipanti u fuq is-sit web tal-Internet tal-Kummissjoni. Il-korpi eliġibbli għall-finanzjament skont il-Programm huma: L-amministrazzjonijiet nazzjonali jew reġjonali ta' Stat Membru li jippromwovu t-tisħiħ tal-azzjoni f'livell tal-Unjoni biex jiġu protetti l-interessi finanzjarji tal-Unjoni, L-istituti ta' riċerka u dawk edukattivi u l-entitajiet bla skop ta' qligħ sakemm ikunu ilhom stabbiliti u ilhom joperaw għal mill-inqas sena, fi Stat Membru, u jippromwovu t-tisħiħ tal-azzjoni fil-livell tal-Unjoni biex jiġu protetti l-interessi finanzjarji tal-Unjoni. L-għan ta' din is-sejħa huwa li tistieden lill-applikanti eliġibbli biex jissottomettu applikazzjonijiet għal azzjonijiet taħt wieħed mit-tliet suġġetti li ġejjin: L-iżvilupp ta' attivitajiet ta' riċerka ta' livell għoli, inkluż studji fil-liġi komparattiva (inkluża d-disseminazzjoni tar-riżultati u konferenza ta' konklużjoni, fejn applikabbli); Iż-żieda fil-kooperazzjoni u l-għarfien bejn il-prattikanti u l-akkademiċi (permezz ta' konferenzi, inkluża l-organizzazzjoni tal-laqgħa annwali tal-presidenti tal-Assoċjazzjonijiet tal-Liġi Kriminali Ewropea u tal-Protezzjoni ta' Interessi Finanzjari tal-UE); L-iżvilupp ta' pubblikazzjonijiet xjentifiċi perjodiċi u għodod oħra għat-tixrid tal-għarfien xjentifiku. Applikant jista' jissottometti applikazzjoni waħda biss taħt din is-sejħa. L-applikazzjoni għandha ssir għal azzjoni taħt wieħed biss mit-tliet suġġetti msemmija hawn fuq: applikazzjoni għal azzjoni taħt aktar minn waħda minn dawn is-suġġetti mhix se tiġi aċċettata. Il-baġit indikattiv disponibbli għal din is-sejħa huwa ta' EUR 500 000. Il-kontribuzzjoni finanzjarja se tieħu l-forma ta' għotja. Il-kontribuzzjoni finanzjarja mogħtija mhix se taqbeż it-80 % tal-kostijiet eliġibbli. F'każijiet eċċezzjonali u ġustifikati kif dovut, il-kontribuzzjoni finanzjarja tista' tiżdied biex tkopri massimu ta' 90 % tal-kostijiet eliġibbli. Fid-dokument tas-sejħa hemm elenkati l-kriterji li se jiġu applikati għad-determinazzjoni ta' dawn il-każijiet eċċezzjonali u dawk debitament ġustifikati. Il-limitu minimu għall-baġit ta' azzjoni li titressaq f'applikazzjoni ġie stabbilit għal: EUR 40 000. Il-Kummissjoni tirriżerva d-dritt li ma tallokax il-fondi kollha disponibbli. Id-dokumenti kollha relatati ma' din is-sejħa għall-proposti jistgħu jitniżżlu mill-Portal tal-Parteċipanti msemmi taħt il-punt 5 msemmi aktar 'il fuq jew minn dan is-sit web: Il-mistoqsijiet u/jew it-talbiet għal informazzjoni addizzjonali fir-rigward ta' din is-sejħa jridu jintbagħtu permezz tal-Portal tal-Parteċipanti. Jekk ikunu ta' rilevanza għal applikanti oħrajn, il-mistoqsijiet u t-tweġibiet jistgħu jiġu ppubblikati b'mod anonimu fil-Gwida għall-Applikanti li hija disponibbli fuq il-Portal tal-Parteċipanti u fuq is-sit web tal-Internet tal-Kummissjoni. Il-korpi eliġibbli għall-finanzjament skont il-Programm huma: L-amministrazzjonijiet nazzjonali jew reġjonali ta' Stat Membru li jippromwovu t-tisħiħ tal-azzjoni f'livell tal-Unjoni biex jiġu protetti l-interessi finanzjarji tal-Unjoni. L-istituti ta' riċerka u dawk edukattivi u l-entitajiet bla skop ta' qligħ sakemm ikunu ilhom stabbiliti u ilhom joperaw għal mill-inqas sena, fi Stat Membru, u jippromwovu t-tisħiħ tal-azzjoni fil-livell tal-Unjoni biex jiġu protetti l-interessi finanzjarji tal-Unjoni. L-għan ta' din is-sejħa huwa li tistieden lill-applikanti eliġibbli biex jissottomettu applikazzjonijiet għal azzjonijiet taħt wieħed mit-tliet suġġetti li ġejjin: L-iżvilupp ta' taħriġ speċjalizzat immirat biex jinħolqu netwerks u pjattaformi strutturali bejn l-Istati Membri, il-pajjiżi kandidati, pajjiżi terzi oħra u l-organizzazzjonijiet internazzjonali pubbliċi sabiex jiġi ffaċilitat l-iskambju ta' informazzjoni, l-esperjenza u l-aħjar prattiki fost il-persunal impjegat mill-benefiċjarji. L-informazzjoni u l-aħjar prattiki għandhom jirrigwardaw, fost oħrajn, ir-riskji u l-vulnerabbiltajiet li l-interessi finanzjarji tal-Unjoni huma esposti għalihom, kif ukoll prattiki ta' investigazzjoni u/jew attivitajiet ta' prevenzjoni; L-organizzazzjoni ta' konferenzi biex jinħolqu netwerks u pjattaformi strutturali bejn l-Istati Membri, il-pajjiżi kandidati, pajjiżi terzi oħra u l-organizzazzjonijiet internazzjonali pubbliċi sabiex jiġi ffaċilitat l-iskambju ta' informazzjoni, l-esperjenza u l-aħjar prattiki fost il-persunal impjegat mill-benefiċjarji. L-informazzjoni u l-aħjar prattiki għandhom jirrigwardaw, fost oħrajn, ir-riskji u l-vulnerabbiltajiet li l-interessi finanzjarji tal-Unjoni huma esposti għalihom, kif ukoll prattiki ta' investigazzjoni u/jew attivitajiet ta' prevenzjoni; L-organizzazzjoni ta' skambji tal-persunal bejn amministrazzjonijiet nazzjonali u reġjonali (b'mod partikolari, fi Stati Membri ġirien) għall-kontribuzzjoni ta' aktar żvilupp, titjib u aġġornamenti fil-ħiliet u l-kapaċitajiet tal-persunal fil-protezzjoni tal-interessi finanzjarji tal-Unjoni. Applikant jista' jissottometti applikazzjoni waħda biss għal din is-sejħa. L-applikazzjoni għandha ssir għal azzjoni taħt wieħed mit-tliet suġġetti msemmija hawn fuq: Applikazzjoni għal azzjoni taħt aktar minn wieħed minn dawn is-suġġetti mhix se tiġi aċċettata. Il-baġit indikattiv disponibbli għal din is-sejħa huwa ta' EUR 1 000 000. Il-kontribuzzjoni finanzjarja se tieħu l-forma ta' għotja. Il-kontribuzzjoni finanzjarja mogħtija mhix se taqbeż it-80 % tal-kostijiet eliġibbli. Il-limitu minimu stabbilit għal azzjoni ta' "Taħriġ" se jkun EUR 50 000. Il-baġit ta' azzjoni li għaliha tintalab għotja ma jkunx anqas minn dan il-livell minimu stabbilit. Il-Kummissjoni tirriżerva d-dritt li ma tallokax il-fondi kollha disponibbli. Id-dokumenti kollha relatati ma' din is-sejħa għall-proposti jistgħu jitniżżlu mill-Portal tal-Parteċipanti msemmi taħt il-punt 5 msemmi aktar 'il fuq jew minn dan is-sit dan is-sit web: Il-mistoqsijiet u/jew it-talbiet għal informazzjoni addizzjonali fir-rigward ta' din is-sejħa jridu jintbagħtu permezz tal-Portal tal-Parteċipanti. Jekk ikunu ta' rilevanza għal applikanti oħrajn, il-mistoqsijiet u t-tweġibiet jistgħu jiġu ppubblikati b'mod anonimu fil-Gwida għall-Applikanti li hija disponibbli fuq il-Portal tal-Parteċipanti u fuq is-sit web tal-Internet tal-Kummissjoni. Il-kumpanija talbet lill-Kummissjoni biex tikkonferma li l-bidla f'isimha ma taffettwax id-dritt tal-kumpanija li tibbenefika mir-rata tad-dazju individwali applikat lill-kumpanija taħt l-isem li kellha qabel. Għalhekk, ir-referenza fl-Anness tar-Regolament ta' Implimentazzjoni (UE) 2016/1328 għal: għandha tinbidel għal: Il-kodiċi addizzjonali TARIC C103 li qabel ġie attribwit għal Hebei Iron and Steel Co., Ltd, Shijiazhuang għandu japplika għal Hesteel Co., Ltd Tangshan Branch, Tangshan.
Extracted from C_196_2017.html